**Ministru kabineta noteikumu projekta**

 **„Grozījumi Ministru kabineta 2004.gada 13.aprīļa noteikumos Nr.282 „Ugunsdrošības preču, ugunsdzēsības iekārtu un ierīču atbilstības novērtēšanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Ministru kabineta noteikumu projekts „Grozījumi Ministru kabineta 2004.gada 13.aprīļa noteikumos Nr.282 „Ugunsdrošības preču, ugunsdzēsības iekārtu un ierīču atbilstības novērtēšanas noteikumi”” (turpmāk – projekts) izstrādāts pēc Iekšlietu ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ugunsdrošības preču, ugunsdzēsības iekārtu un ierīču atbilstības novērtēšana veicama saskaņā ar likumu „Par atbilstības novērtēšanu”.  Ministru kabinets apstiprina obligātajai atbilstības novērtēšanai pakļauto ugunsdrošības preču, ugunsdzēsības iekārtu un ierīču sarakstu, kā arī nosaka attiecībā uz tām izvirzāmās būtiskās prasības. Šobrīd obligātajai atbilstības novērtēšanai pakļauto ugunsdrošības preču, ugunsdzēsības iekārtu un ierīču sarakstu un tām izvirzāmās būtiskās prasības nosaka Ministru kabineta 2004.gada 13.aprīļa noteikumi Nr.282 „Ugunsdrošības preču, ugunsdzēsības iekārtu un ierīču atbilstības novērtēšanas noteikumi” (turpmāk – Noteikumi Nr.282). Obligātajai atbilstības novērtēšanai pakļauto ugunsdrošības preču, ugunsdzēsības iekārtu un ierīču saraksts un tām izvirzāmās būtiskās prasības Noteikumos Nr.282 tiek noteiktas, izmantojot tiešās atsauces uz piemērojamo tehnisko noteikumu (standartu) numuriem un nosaukumiem (turpmāk – standarts). Pēdējie grozījumi Noteikumos Nr.282 veikti 2005.gada 31. maijā (Latvijas Vēstnesis, 2005, 88.nr.) un saskaņā ar SIA „Standartizācijas, akreditācijas un metroloģijas centrs” Standartizācijas biroja (turpmāk – Standartizācijas birojs) oficiālajā tīmekļa vietnē ([www.lvs.lv](http://www.lvs.lv)) publicēto Latvijas standartu sistemātisko katalogu, Noteikumos Nr.282 ir atsauces uz standartiem, kas šobrīd ir atcelti vai aizstāti ar jaunākām standartu versijām. Šobrīd ir izveidojusies situācija, ka ugunsdrošības preču, ugunsdzēsības iekārtu un ierīču sarakstu un tām izvirzāmās būtiskās prasības nosaka atceltie vai aizstātie standarti.  Projekts nepieciešams, lai novērstu situāciju, kad tiek izmantotas standartu spēkā neesošās versijas atbilstoši atsaucei Noteikumos Nr.282, un nodrošinātu atbilstošo standartu versiju piemērošanu, kā arī projekts paredz svītrot Noteikumu Nr.282 pielikuma 3.punktu, jo dūmu ventilatoru atbilstības apliecināšanas un tirgus uzraudzības kārtība ir noteikta Ministru kabineta 2014.gada 25.marta noteikumos Nr.156 „Būvizstrādājumu tirgus uzraudzības kārtība”. |
| 3. | Projekta izstrādē iesaistītās institūcijas | Iekšlietu ministrija, Valsts ugunsdzēsības un glābšanas dienests. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Projekts attiecas uz ugunsdrošības preču, ugunsdzēsības iekārtu un ierīču ražotājiem, importētājiem. |
| 2. | Tiesiskā regulējuma ietekme uz tautsaimniecību un administratīvo slogu |  Ugunsdrošības preču, ugunsdzēsības iekārtu un ierīču ražotājiem, importētājiem administratīvais slogs nemainās un projekta tiesiskais regulējums nemaina to tiesības un pienākumus, kā arī veicamās darbības, jo projekts paredz aizstāt spēkā neesošās standartu versijas. |
| 3. | Administratīvo izmaksu monetārs novērtējums |  Projekts rada vienreizējas administratīvās izmaksas ugunsdrošības preču, ugunsdzēsības iekārtu un ierīču ražotājiem, importētājiem.  Lai nodrošinātu ugunsdrošības preču, ugunsdzēsības iekārtu un ierīču atbilstību būtiskajām prasībām, minētajai mērķgrupai par maksu ir jāiegādājas spēkā esošās standartu versijas.  Saskaņā ar Standartizācijas biroja norādīto standartu izcenojumu, administratīvo izmaksu monetārajā novērtējumā ugunsdrošības preču, ugunsdzēsības iekārtu un ierīču ražotājiem, importētājiem, lai iegādātos projektā norādītās spēkā esošās standartu versijas, tiek paredzētas administratīvās izmaksas ~ 350 EUR apmērā. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Valsts ugunsdzēsības un glābšanas dienests, Patērētāju tiesību aizsardzības centrs. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar.Projekta izpildes rezultātā nav paredzēta esošu institūciju likvidācija vai reorganizācija. |
| 3. | Cita informācija | Nav |

*Anotācijas III, IV, V un VI sadaļa –* projekts šīs jomas neskar.

Iesniedzējs:

Iekšlietu ministrs R.Kozlovskis

Vīza: valsts sekretāre I.Pētersone-Godmane

03.12.2014 11:16

567

G.Nikitina

67075931, gunita.nikitina@vugd.gov.lv